कम्प्युटर र सूचना-प्रविधिको क्षेत्रमा विभिन्न सुत्र तथा उपाय अवलम्बन गर्दै कसैको कम्प्युटर वा इन्टरनेटमा अनधिकृत ढंगले प्रवेश गरेर सूचना तथा तथ्यांकहरू चोरी गर्नुलाई ह्याकिङ भन्ने बुझिन्छ । धेरै नेपालीहरुले ह्याकिङ शब्द सुन्ने बित्तिकै अझै अपराध र नराम्रो भनेर नै बुझ्ने गरेका छन् । अरु प्रकृतिका अपराधी भन्दा ह्याकर अझै खतरनाक हुन् भन्ने सोच विद्यमान छ । सामान्य भाषामा ह्याकिङ भनेको भईरहेको सामान र प्रविधिलाई जोडजाड गरेर थप दक्ष बनाउनु हो । सीमित स्रोत र साधनको प्रयोग गर्दै समस्या समाधान गर्ने वा नयाँ आविष्कार गर्नेलाई पनि ह्याकिङ भनिन्छ । नेपाल जस्तो देशमा वेब सेक्युरिटी निकै कमजोर भएकाले बारम्बार वेबसाइट ह्याकिङ भईरहेका घटना देख्न र सुन्न पाइन्छ ।
